**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **06.04.2020 videokonferencia**

**Prítomní členovia predstavenstva**:

František Fabián - predseda predstavenstva

Silvia Pilková - členka predstavenstva

Petra Kurhajcová - členka predstavenstva

Monika Ďurajková - členka predstavenstva

**Prítomní členovia dozornej rady**:

Boris Čechvala - člen dozornej rady

Peter Strapák - člen dozornej rady

**Prítomní za CULTUS Ružinov, a.s.:**

Andrea Kozáková - riaditeľ

Richard Bednár - zástupca riaditeľa

**Prizvaní:**

Predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva, aj tentoraz, kvôli bezpečnosti ohľadne šírenie nového koronavírusu, na diaľku cez videokonferenciu. PP skonštatoval, že z predstavenstva nie je prítomná p. Kurhajcová, ktorá informovala, že sa onedlho pripojí k stretnutiu. PP oboznámil prítomných s navrhovaným programom podľa pozvánky a navrhol ho rozšíriť o bod. č. 2 „Dlhodobé prenájmy“. o ktorom dal hlasovať:

Uznesenie: *Predstavenstvo súhlasí s rozšírením navrhnutého programy zasadnutia členov predstavenstva o bod. č. 2 Dlhodobé prenájmy tak, že sa pôvodné body 2.-6. posunú v číslovaní a budú pod číslami 3.-.7..*

*Hlasovanie:*

*Za: 4*

*Proti: 0*

*Zdržal sa: 0*

Uznesenie: *Predstavenstvo súhlasí s navrhnutým programom zasadnutia členov predstavenstva podľa vyššie uvedeného textu.*

1. Kontrola úloh
2. Dlhodobé prenájmy
3. DPH – p. Vargan/p. Meszároš
4. Roznos obedov seniorom
5. Dohodári a p. Oráčová
6. Rôzne
7. Termín ďalšieho stretnutia predstavenstva

*Hlasovanie:*

*Za: 4*

*Proti: 0*

*Zdržal sa: 0*

**Bod č. 1 Kontrola úloh**

P. riaditeľka informovala o pripravenom dodatku so spoločnosťou Telekom, a.s., pričom je potrebné tento podpísať štatutárnym orgánom do 9.4.2020. Členovia predstavenstva sa vyjadrili, že vyvinú súčinosť, aby bol ešte v daný deň – 6.4.2020 – dodatok podpísaný.

P. riaditeľka ďalej informovala, že hovorila s P. Varganom, ktorý si vyžiadal vymedzenie otázok, na ktoré sa potrebuje pripraviť. PP jej poslal emailom sumár problematiky, z ktorého môže čerpať pri formulácii emailu pre p. Vargana.

P. riaditeľka informovala, že budúci týždeň po sviatkoch môže Spoločnosť očakávať dodanie projektovej dokumentácie k elektroinštalácii v DK Ružinov v SD Nivy.

FS Karpaty stále nemá so Spoločnosťou uzavretú zmluvu, čo bude riešiť predstavenstvo pri osobnom stretnutí, po skončení krízovej situácie.

PP skonštatoval, že úlohy dané predstavenstvom sa postupne priebežne napĺňajú.

P. Kurhajcová sa pripojila k stretnutiu predstavenstva.

**Bod č. 2 Dlhodobé prenájmy**

Predstavenstvo eviduje došlé žiadosti o zníženie/odpustenie „dlhodobých“ nájmov. Predstavenstvo sa týmito žiadosťami zaoberalo. Spoločnosť poskytuje všetky služby podľa zmlúv, pričom je zabezpečený prístup k prenajatým priestorom v budovách. Otváracie hodiny v DK Ružinov je možné prispôsobiť nájomcom, v prípade potreby aj cez víkend. PP skonštatoval, že, v prípade, ak by došlo k znižovaniu/odpúšťaniu nájomného v oblasti dlhodobých nájmov, bude potrebné tieto výpadky kompenzovať, pričom jediná položka, ktorá pripadá do úvahy v tomto rozsahu, sú osobné náklady.

Uznesenie: *Predstavenstvo vníma prijaté žiadosti a intenzívne sa opakovane zaoberá znížením/odpustením „dlhodobých“ prenájmov. Predstavenstvo počká na avizované opatrenia vlády v tejto oblasti a bude postupovať podľa vývoja situácie a na základe konzultácií s akcionárom. Predstavenstvo žiada p. riaditeľku, aby odpísala žiadateľom, že predstavenstvo sa ich žiadosťami zaoberá a bude prijímať k tejto veci stanoviská podľa vývoja ekonomickej a legislatívnej situácie (napr. s ohľadom na avizované opatrenia vlády ku kompenzácii nájomného).*

**Úloha č.: 06.04.2020 / 1.**

**Zodpovedná: p. riaditeľka**

**Termín: 08.04.2020**

Hlasovanie:

Za: 4

Proti: 0

Zdržal sa: 0

**Bod č. 3 DPH – p. Vargan/p. Meszároš**

Predstavenstvo prerokovalo túto vec v rámci kontroly úloh.

**Bod č. 4 Roznos obedov seniorom**

Momentálne Spoločnosť nerieši roznos obedov – čaká na pokyny zo strany MÚ Bratislava Ružinov. 7.4.2020 sa bude riešiť roznos balíčkov seniorom, ktoré pripravuje úrad.

**Bod č. 5 Dohodári a p. Oráčová**

Popis rokovania k danému bodu, ako aj znenie prijatého uznesenia sa nezverejňujú z dôvodu ochrany osobných údajov dotknutých zamestnancov.

**Úloha č.: 06.04.2020 / 2.**

**Zodpovedná: p. riaditeľka**

**Termín: 14.04.2020**

Hlasovanie:

Za: 4

Proti: 0

Zdržal sa: 0

**Bod č. 6 Rôzne**

P. riaditeľka informovala o tom, že p. Kulifajová sa vzdala poberania odmien za výkon funkcie člena dozornej rady, pričom nie je potrebné pripraviť/podpísať žiadne dokumenty.

P. riaditeľka opätovne informovala o projekte na BOZP a pripravovanom VO – dodanie niektorých príslušenstiev zakotvené v zmluve s vybratým uchádzačom o túto zákazku (napr. tovarov, ktoré môžu byť zo zahraničia) by malo byť pružné.

P. Ďurajková sa spýtala p. riaditeľky na neplatičov – nájomcov. P. riaditeľka informovala, že ide o 15 prípadov. Prítomní sa po rozprave zhodli, že, napriek krízovej situácii, bude Spoločnosť voči neplatičom postupovať štandardným spôsobom.

P. Pilková sa spýtala na akcie/aktivity, ktoré vykonáva Spoločnosť v tomto krízovom období. Padol nápad spraviť „autokino“ – ak je to legislatívne možné. P. Bednár a p. riaditeľka preveria možnosti.

**Bod č. 7 Termín ďalšieho stretnutia**

Ďalšie stretnutie predstavenstva bude (online) 14.04.2020 o 10:00 online formou.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 06.04. 2020

Zapísal: František Fabián